
AMCAN(ION)
· Ennill dealltwriaeth fanwl o’r hyn sydd dan sylw wrth ddatblygu sgiliau arwain effeithiol mewn perthynas ag entrepreneuriaeth yn y blynyddoedd cynnar.

DEILLIANNAU DYSGU
Ar ôl cwblhau’r modwl hwn yn llwyddiannus, dylai’r myfyriwr allu dangos y gallu i:
· ymchwilio a dangos dadansoddiad beirniadol o egwyddorion sgiliau arwain effeithiol ac arfer da gyda chysylltiadau ag entrepreneuriaeth ac arloesi;
· gwerthuso’n feirniadol athroniaeth meithrin a chynnal partneriaethau llwyddiannus gyda rhanddeiliaid ac asiantaethau allanol; 
· dadansoddi’n feirniadol ddulliau ac ymagweddau at gynlluniau busnes a marchnata, dadansoddi ariannol, rhagolygon cyllideb, rheoli risg a chynllunio strategol o fewn lleoliadau blynyddoedd cynnar;
· trefnu eu gwybodaeth a’r hyn y maent wedi’i ddysgu drwy ddefnyddio amrywiaeth o adnoddau gwybodaeth, a chyflwyno’u gwaith ar y lefel briodol. 

CYNNWYS DANGOSOL
Bydd y modwl yn cynnwys:
· trosolwg dadansoddol o’r farn gyfredol o ran y cysyniad o entrepreneuriaeth a’i nodweddion, gan sicrhau arfer da yng nghyd-destun plentyndod cynnar, gyda ffocws penodol ar ffactorau economaidd, dynamig ac arloesol;  
· dadansoddiad manwl o bwysigrwydd gweithredu arweinyddiaeth effeithiol a sgiliau rheoli. Canolbwyntir ar ffactorau sy’n effeithio ar entrepreneuriaeth yn cynnwys personoliaeth a ffactorau amgylcheddol;  
· archwiliad cynhwysfawr o ddulliau datblygu sgiliau rheoli a gweithredu dulliau effeithiol o farchnata, asesiadau risg, rhagolygon ariannol, dichonoldeb, proffidioldeb, cynaliadwyedd, cynlluniau busnes a chynlluniau gweithredol, meithrin gallu, rheoli newid, SWOT a PEST yng nghyd-destun y blynyddoedd cynnar;
· trosolwg o’r arweinydd entrepreneuraidd: astudiaeth o’r entrepreneur cymdeithasol fel un sy’n dysgu’n barhaus a phwysigrwydd hyfforddiant ac adnabod anghenion datblygu staff er mwyn cefnogi datblygiad proffesiynol a sicrhau gweithlu o ansawdd uchel. Hefyd yr angen i ganolbwyntio ar gyflogadwyedd.

STRATEGAETH DYSGU AC ADDYSGU

Anogir myfyrwyr, trwy drafodaethau yn ystod darlithoedd, seminarau a gweithdai a gefnogir gan asiantaethau allanol, i archwilio, gwerthuso, ymchwilio a rhannu safbwyntiau yn ymwneud â’r sgiliau sydd eu hangen er mwyn datblygu, cynnal a meithrin mentrau llwyddiannus, hyfyw a phroffidiol o fewn y blynyddoedd cynnar.

Dyrennir yr addysgu fel a ganlyn i gyflwyno’r modwl: 

	Math o weithgaredd
	Oriau
	Canran

	Dysgu ar yr amserlen
	27
	13%

	Dysgu annibynnol
	173
	87%

	Dysgu drwy leoliadau
	
	

	CYFANSWM 
	200
	100%



ASESU 

Elfen Asesu – 100%
Portffolio cynllun busnes unigol (cyfwerth â 4000 o eiriau) 
Enghraifft:
Portffolio cynllun busnes unigol (2000 o eiriau) i gynnwys fideo 10 munud yn amlinellu amcanion y cynllun. 	

Crynodeb o’r Asesiad
	Math o weithgaredd
	Canran

	Arholiad ysgrifenedig
	Ddim yn berthnasol

	Gwaith cwrs
	100%

	Gwaith ymarferol (gwaith grŵp)
	

	CYFANSWM 
	100%



ADDYSG AR GYFER DATBLYGU CYNALIADWY (ADC)
	
Ydy'r modwl yn cyfrannu at ADC?
	Ydy

	Lleihau gwastraff adnoddau 
•	Defnyddir yr ADRh i leihau’r defnydd o bapur 

Addysgeg
Mae’r dull addysgegol yn cefnogi cyfleoedd ar gyfer:
•	datrys problemau
•	meddwl yn greadigol 




Cysylltiadau â Deddf Llesiant Cenedlaethau’r Dyfodol (Cymru) 2015
	Cymru lewyrchus: Cymdeithas arloesol, gynhyrchiol, carbon isel sy’n cydnabod y terfynau sydd ar yr amgylchedd byd-eang ac sydd, o ganlyniad, yn defnyddio adnoddau mewn modd effeithlon a chymesur; ac sy’n datblygu poblogaeth fedrus ac addysgedig mewn economi sy’n cynhyrchu cyfoeth ac yn cynnig cyfleoedd cyflogaeth, gan ganiatáu i bobl fanteisio ar y cyfoeth a gynhyrchir drwy gael gafael ar waith addas.


Cymru sy’n fwy cyfartal: Cymdeithas sy’n galluogi pobl i gyflawni eu potensial ni waeth beth fo’u cefndir neu eu hamgylchiadau (gan gynnwys eu cefndir a’u hamgylchiadau cymdeithasol-economaidd). 
Cymru sy’n gyfrifol ar lefel fyd-eang:  Cenedl sydd, wrth iddi wneud unrhyw beth i wella llesiant economaidd, cymdeithasol, amgylcheddol a diwylliannol Cymru, yn ystyried a allai gwneud peth o’r fath gyfrannu’n gadarnhaol at lesiant byd-eang ynghyd â’r gallu i addasu i newid. 

